पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। घुमाने के बहाने घर से बुलाकर ले गए सफारी सवार आरोपियों ने एक युवक के साथ पहले मारपीट की, फिर पेट में चाकू घोंपकर फरार हो गए। घर से साथ ले जाते वक्त आरोपियों ने युवक की मां से कहा था कि उनका बेटा थोड़ी देर में आ जाएगा, यदि रातभर न भी लौटे तो चिंता मत करना। बताया जा रहा है कि आरोपियों ने पुरानी रंजिश को लेकर वारदात को अंजाम दिया है।
टीला जमालपुरा निवासी 24 वर्षीय नकुल पिता मोतीलाल सीसीटीवी कैमरे का काम करता है। पुलिस के मुताबिक सोमवार रात वह खाना खाकर सो रहा था। रात करीब एक बजे उसी इलाके में रहने वाला बबलू उसके घर पहुंचा और कहा कि तुझे राहुल बुला रहा है। मां ने जब नकुल को बाहर जाने से मना किया तो बबलू ने उनसे चिंता न करने की बात कही। नकुल उसके साथ बाहर पहुंचा तो सफारी जीप में बैठे नरेश साहू, पचौरी, सुरेश, राहुल गुर्जर, गोलू, लब्बू और हेमू ने उसके साथ गाली गलोच कर मारपीट शुरू कर दी। इसी दौरान बबलू ने उसके पेट में चाकू घोंप दिया। वारदात को अंजाम देकर आरोपी फरार हो गए।
मौके पर पहुंची पुलिस और परिजनों ने उसे अस्पताल पहुंचाया। पुलिस ने ऑपरेशन के बाद मंगलवार को होश में आए नकुल के बयान दर्ज किए और आरोपियों के खिलाफ हत्या के प्रयास का मामला दर्ज किया। शुरुआती जांच में पुलिस को पता चला है कि नकुल और बबलू के बीच कुछ महीनों से विवाद चल रहा है। इसका बदला लेने के लिए आरोपियों ने उस पर हमला कर दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn